
	1.
	Noteikumu (grozījumu) projekts
1. Izdarīt Ministru kabineta 2013. gada 21. maija noteikumos Nr. 261 "Noteikumi par valsts atbalstu ar celiakiju slimiem bērniem" (Latvijas Vēstnesis, 2013, 98. nr.; 2015, 2. nr.; 2020, 65A. nr.) šādu grozījumu:
	Priekšlikums
Tieslietu ministrijā ir izskatīts Labklājības ministrijas sagatavotais Ministru kabineta noteikumu projekts “Grozījums Ministru kabineta 2013. gada 21. maija noteikumos Nr.261 “Noteikumi par valsts atbalstu ar celiakiju slimiem bērniem”” (turpmāk – projekts) un par to izsakām šādus priekšlikumus.
Ņemot vērā, ka projektam ir spēkā stāšanās noteikums, piedāvājam tā numerāciju precizēt atbilstoši Ministru kabineta 2009. gada 3. februāra noteikumu Nr.108 “Normatīvo aktu projektu sagatavošanas noteikumi” 110.1. apakšpunktā noteiktajam, proti, grozījumu nepieciešams numurēt kā noteikumu projekta pirmā punkta apakšpunktu.
 
Piedāvātā redakcija
-
	Uldis Rudziks (TM)

	2.
	Noteikumu (grozījumu) projekts
2. papildināt noteikumus ar 26.punktu šādā redakcijā:
"26. Šajos noteikumos noteikto atbalstu Valsts sociālās apdrošināšanas aģentūra piešķir, pārrēķina un izmaksā šādā kārtībā:
26.1. par periodu no 2024. gada 1. janvāra līdz 2024. gada 29. februārim atbalstu  piešķir un izmaksā 106,72 euro mēnesī apmērā;
26.2. par periodu no 2024. gada 1. janvāra līdz 2024. gada 29.februārim veic atbalsta pārrēķinu atbilstoši 160 euro mēnesī apmēram, un nodrošina atbalsta starpības izmaksu ne vēlāk kā līdz 2024. gada 31. martam."
	Priekšlikums
Vēršam uzmanību, ka projektā paredzētais pārejas noteikums nav saprotams bez padziļinātas iepazīšanās ar projekta anotāciju. Ievērojot minēto, piedāvājam projekta 1.1. apakšpunktā paredzēto Ministru kabineta 2013. gada 21. maija noteikumu Nr.261 “Noteikumi par valsts atbalstu ar celiakiju slimiem bērniem” (turpmāk - noteikumi) 26.punktu vienkāršot un izteikt šādi –
 
Piedāvātā redakcija
papildināt noteikumus ar 26. punktu šādā redakcijā:
“26. Šajos noteikumos noteikto atbalstu par periodu no 2024. gada 1. janvāra līdz 2024. gada 29. februārim Valsts sociālās apdrošināšanas aģentūra piešķir, pārrēķina un izmaksā šādā kārtībā:
26.1. 2024. gada janvārī un februārī atbalstu izmaksā 106,72 euro apmērā;
26.2. 2024. gada martā veic atbalsta pārrēķinu atbilstoši noteiktajam apmēram 160 euro mēnesī, un nodrošina atbalsta starpības izmaksu ne vēlāk kā līdz 2024. gada 31. martam.””
 
	Uldis Rudziks (TM)

	3.
	Noteikumu konsolidētā versija
2. Atbalsta apmērs atbilst apmēram, kāds noteikts piemaksai pie ģimenes valsts pabalsta par bērnu invalīdu.
	Priekšlikums
Ministru kabineta 2021. gada 21. decembra noteikumos Nr.864 “Kārtība, kāda piešķir un izmaksā ģimenes valsts pabalstu un piemaksu pie ģimenes valsts pabalsta par bērnu ar invaliditāti”, tai skaitā 6. punktā, kas nosaka vienoto piemaksas/atbalsta apmēru, ir paredzēts termins “bērns ar invaliditāti”. Arī Invaliditātes likuma 1. panta 8. punktā ir kopējais termins “persona ar invaliditāti”. Ievērojot minēto, piedāvājam veikt papildu grozījumu noteikumu 2. punktā un vārdus “par bērnu invalīdu” aizstāt ar vārdiem “par bērnu ar invaliditāti”.
 
Piedāvātā redakcija
-
	Uldis Rudziks (TM)



